Document ID: 32003D0481

Komission päätös,
tehty 27 päivänä kesäkuuta 2003,
Euroopan maatalouden ohjaus- ja tukirahaston (EMOTR) tukiosastosta rahoitettujen menojen tarkastamisen ja hyväksymisen yhteydessä sovellettavista rahoitusseuraamuksista tiettyjen sääntöjenvastaisuuksien, joihin toimijat ovat syyllistyneet, osalta
(tiedoksiannettu numerolla K(2003) 1968)
(Ainoastaan saksan-, englannin-, tanskan-, espanjan-, ranskan-, kreikan-, hollannin- ja portugalinkieliset tekstit ovat todistusvoimaiset)
(2003/481/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(1), sellaisena kuin se on viimeksi muutettuna asetuksella (EY) N:o 1287/95(2),
ottaa huomioon yhteisen maatalouspolitiikan rahoituksen yhteydessä aiheettomasti maksettuja määriä koskevista sääntöjenvastaisuuksista ja näiden määrien takaisinperimisestä sekä tiedotusjärjestelmän luomisesta tällä alalla 4 päivänä maaliskuuta 1991 annetun neuvoston asetuksen (ETY) N:o 595/91(3) ja erityisesti sen 5 artiklan 2 kohdan,
on kuullut rahastokomiteaa,
sekä katsoo seuraavaa:
(1) Asetuksen (ETY) N:o 729/70 8 artiklan 1 kohdan mukaisesti jäsenvaltioiden on toteutettava tarpeelliset toimenpiteet sääntöjenvastaisuuksien estämiseksi ja niihin kohdistuvien seuraamusten toteuttamiseksi sekä sääntöjenvastaisuuksien tai laiminlyöntien vuoksi menetettyjen summien perimiseksi takaisin. Kyseisen artiklan 2 kohdassa täsmennetään, että mikäli takaisinperintä ei ole täydellinen, yhteisö vastaa sääntöjenvastaisuuksien tai laiminlyöntien rahoitusseuraamuksista, lukuun ottamatta jäsenvaltioiden hallintoelinten tai muiden virastojen syyksi luettavista sääntöjenvastaisuuksista tai laiminlyönneistä aiheutuvia rahoitusseuraamuksia.
(2) Asetuksen (ETY) N:o 595/91 3 artiklan ja 5 artiklan 1 kohdan mukaan jäsenvaltioiden on ilmoitettava komissiolle havaituista sääntöjenvastaisuuksista sekä niihin kohdistetuista seuraamuksista ja toteutetusta perinnästä.
(3) Asetuksen (ETY) N:o 729/70 5 artiklan 2 kohdassa sekä neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95(4), sellaisena kuin se on viimeksi muutettuna asetuksella (EY) N:o 2025/2001(5), 8 artiklan 1 ja 2 kohdassa säädetään, että komissio tekee tarvittavat tarkastukset, antaa jäsenvaltioille tiedoksi tarkastustensa tulokset, tutkii jäsenvaltioiden huomautukset, aloittaa kahdenväliset keskustelut sopimukseen pääsemiseksi kyseisten jäsenvaltioiden kanssa ja antaa niille muodollisesti tiedoksi päätelmänsä viitaten sovittelumenettelyn perustamisesta osaksi Euroopan maatalouden ohjaus- ja tukirahaston (EMOTR) tukiosaston tilien tarkastamista ja hyväksymistä 1 päivänä heinäkuuta 1994 tehtyyn komission päätökseen 94/442/EY(6), sellaisena kuin se on viimeksi muutettuna päätöksellä 2001/535/EY(7).
(4) Tarkastuksista ja kahdenvälisistä keskusteluista on käynyt ilmi, että joissakin tapauksissa jäsenvaltiot eivät ole toteuttaneet kaikkia tarvittavia toimenpiteitä yhteisön taloudellisten etujen suojaamiseksi ja että näiden laiminlyöntien takia ei ole voitu periä takaisin aiheettomasti maksettuja määriä. Tässä yhteydessä on erityisesti otettava huomioon, että Euroopan yhteisöjen tuomioistuimen oikeuskäytännön mukaan(8) neljää vuotta on pidettävä kohtuullisena määräaikana, jonka kuluessa jäsenvaltioiden on käynnistettävä menettelyt periäkseen takaisin aiheettomasti maksetut määrät, kun ne liittyvät sääntöjenvastaisuuksiin, joihin toimijat ovat EMOTR:n vahingoksi syyllistyneet.
(5) EMOTR:n tukiosasto ei ota vastattavakseen rahoitusseuraamuksia, jotka johtuvat siitä, että näitä summia ei ole pystytty perimään takaisin tällaisissa tapauksissa.
(6) Jos ei voida osoittaa, että jäsenvaltion laiminlyönti olisi syynä siihen, ettei aiheettomasti maksettuja määriä ole pystytty perimään takaisin, EMOTR:n tukiosasto ottaa nämä määrät vastattavakseen.
(7) Tässä päätöksessä tarkoitetuissa tapauksissa komissio on ilmoittanut asiaa koskevassa yhteenvetokertomuksessa jäsenvaltioille arvion määristä, jotka jätetään yhteisörahoituksen ulkopuolelle yhteisön sääntöjen noudattamatta jättämisen vuoksi.
(8) Tämä päätös ei estä komissiota määrittelemästä rahoitusseuraamuksia, joista se voi päättää yhteisöjen tuomioistuimen tämän päätöksen soveltamisalaan kuuluvien seikkojen osalta 31 päivänä toukokuuta 2002 edelleen kesken olevissa asioissa antamien tuomioiden perusteella,
ON TEHNYT TÄMÄN PÄÄTÖKSEN:
1 artikla
Jäsenvaltioiden nimeämien maksajavirastojen EMOTR:n tukiosastolle ilmoittamiin, liitteessä I esitettyihin menoihin liittyvät määrät tulevat asianomaisten jäsenvaltioiden vastattaviksi.
Nämä määrät vähennetään ennakoista, jotka liittyvät tämän päätöksen asianomaisille jäsenvaltioille ilmoittamisen jälkeisen toisen kuukauden menoihin.
2 artikla
Jäsenvaltioiden nimeämien maksajavirastojen EMOTR:n tukiosastolle ilmoittamiin, liitteessä II esitettyihin menoihin liittyvät määrät tulevat EMOTR:n tukiosaston vastattaviksi.
3 artikla
Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Kreikan tasavallalle, Espanjan kuningaskunnalle, Ranskan tasavallalle, Irlannille, Alankomaiden kuningaskunnalle, Portugalin tasavallalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 27 päivänä kesäkuuta 2003.

Labels: 18
15
4